**Informácia o plnení uznesení**

**zo zasadnutia VV SZŠR 31.03.2022 v Trenčíne**

**Trvajúce úlohy**

**Uznesenie č. 20/2020** - výsledkové listiny z postupových pretekov zasielať na sekretariát SZŠR v elektronickej forme, aby mohli byť zverejnené na internetovej stránke SZŠR

**Uznesenie priebežne plnené.**

**Uznesenie č. 41/2020 -** neustále sledovať aktuálne Opatrenia UVZ SR a riadiť sa nimi. Sekretariát zabezpečí, aby na webovej stránke SZŠR boli zverejňované aktuálne OLP UVZ SR.

**Uznesenie priebežne plnené.**

**Uznesenie č. 20/2021** Tréneri budú prizvaní na zasadnutie VV po uskutočnení volieb trénerov.

**Úloha trvá**

**Úlohy zo zasadnutia VV dňa 31.03.2022**

**Uznesenie č. 2/2022.**

Predsedovia ŠO zašlú zoznam poverených osôb reprezentačných trénerov na sekretariát SZŠR do 30.4.2022. Predsedovia ŠO zašlú kritéria na funkciu reprezentačného trénera tajomníkovi SZŠR do 31.8.2022.Výberové konanie vyhlási na základe predložených kritérií od predsedov ŠO tajomník SZŠR do 31.10.2022 s tým, aby sa záujemcovia prihlásili do konca roka 2022.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: podľa textu Z: sekretariát SZŠR, tajomník SZŠR preds. ŠO**

**Úloha trvá**

**Uznesenie č. 3/2022.**

VV schvaľuje Nasadenie družstiev do domácich postupových pretekov 2022. Nasadenie družstiev a súpisky družstiev zverejniť na stránke SZŠR a na stránkach ŠO.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: ihneď Z: sekretariát SZŠR, predsedovia ŠO**

**Uznesenie bolo splnené**

Nasadenie družstiev a súpisky družstiev boli zverejnené na stránke SZŠR 5.4.2022.

**Uznesenie č. 4/2022**

VV schvaľuje konečné znenie termínového kalendára súťaží pre rok 2022 a zverejnenie na stránke SZŠR a na stránkach ŠO.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: ihneď Z: sekretariát SZŠR, predsedovia ŠO**

**Uznesenie bolo splnené**

Termínový kalendár 2022 bol zverejnený na stránke SZŠR 4.4.2022.

**Uznesenie č. 5/2022.**

VV schvaľuje účasť na uvedených MS, ME na základe predložených rozpočtov jednotlivých športových odborov.

Predsedovia športových odborov predložia samostatné rozpočty na jednotlivé podujatia so stanovenými maximálnymi výškami úhrad od SZŠR tak, aby nedošlo k prečerpaniu rozpočtov odborov. Na základe stanovených maximálnych výšok úhrad budú uhradené náklady spojené s účasťou reprezentačných družstiev na schválených podujatiach.

Náklady na medzinárodné podujatia budú hradené iba z prostriedkov, ktoré má príslušný ŠO vo svojom rozpočte (zostatok z minulých období, dobrovoľný príspevok, pridelené financie z MŠ...), okrem pridelených financií zo SRZ na daný rok. Pridelené financie od SRZ musia byť prioritne použité v danom roku na zabezpečenie ligových pretekov, náklady na príspevky OZ SRZ, náklady na rozhodcov, ceny,...

Tajomníčka SZŠR po obdržaní zoznamov reprezentačných družstiev vystaví nominačné listy, v spolupráci s predsedami športových odborov zašle prihlášky na MS, ME a v termíne uhradí registračné poplatky na MS, ME.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: podľa termínov podujatí Z: predsedovia ŠO, tajomník SZŠR**

**Uznesenie priebežne plnené**

Nominačné listy sú priebežne vystavované, prihlášky zasielané a registračné poplatky uhradené.

**Uznesenie č. 7/2022**

VV schvaľuje doúčtovanie nákladov rozhodcov a garantov za rok 2021 podľa variantu č.2. P. Weismannová doúčtuje náklady podľa schváleného variantu jednotlivým ŠO a vypracuje konečné tabuľky príjmov a výdajov za ŠO a čerpanie rozpočtu SZŠR za rok 2021.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: ihneď Z: sekretariát SZŠR**

**Uznesenie bolo splnené**

Náklady podľa schváleného variantu boli jednotlivým ŠO doúčtované, konečné tabuľky príjmov a výdajov za ŠO a čerpanie rozpočtu SZŠR za rok 2021 boli vypracované a zaslané predsedom ŠO 14.4.2022.

**Uznesenie č. 8/2022**

VV schvaľuje účtovnú závierku SZŠR za rok 2021 a ukladá predložiť ju na schválenie Konferencii SZŠR 2022.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: termín konania konferencie Z: sekretariát SZŠR**

**Uznesenie bolo splnené**

Účtovná závierka SZŠR za rok 2021 bola predložená na schválenie Konferencii SZŠR 2022.

**Uznesenie č. 9/2022.**

VV schválil predložený návrh prerozdelenia finančných prostriedkov pre rok 2022. Uvedené prerozdelenie predložiť na schválenie Konferencii SZŠR.

Uznesenie bolo schválené, keď hlasovali 5, za hlasovali 5, proti 0, zdržal sa 0.

**T: 30.6.2021 Z: prezident SZŠR, sekretariát SZŠR**

**Uznesenie bolo splnené**

Prerozdelenie finančných prostriedkov pre rok 2022 bolo predložené na schválenie Konferencii SZŠR 2022.

**Uznesenie č. 10/2022.**

Sekretariát spracuje príjmovú časť rozpočtu na rok 2022 a zašle predsedom ŠO na vypracovanie výdavkovej časti rozpočtu SZŠR pre rok 2022.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: ihneď Z: predsedovia ŠO, sekretariát SZŠR**

**Uznesenie bolo splnené**

Príjmová aj výdavková časť rozpočtu SZŠR na rok 2022 boli vypracované.

**Uznesenie č. 11/2022.**

Na základe schválených finančných prostriedkov pre rok 2022 od SRZ a MŠVVaŠ SR vypracovať konečné znenie rozpočtu pre rok 2022 a predložiť na schválenie Konferencii SZŠR 2022.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: 30.6.2022 Z: prezident SZŠR, sekretariát SZŠR**

**Uznesenie bolo splnené**

Konečné znenie rozpočtu pre rok 2022 bolo vypracované a predložené na schválenie Konferencii SZŠR 2022.

**Uznesenie č. 12/2022.**

VV schvaľuje predložený upravený návrh plánu práce pre rok 2022. Plán práce na rok 2022 predložiť na schválenie Konferencii SZŠR 2022.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: 30.6.2022 Z: sekretariát SZŠR, tajomník SZŠR**

**Uznesenie bolo splnené**

Plán práce na rok 2022 bol predložený na schválenie Konferencii SZŠR 2022.

**Uznesenie č. 13/2022.**

VV berie na vedomie Správu o činnosti Kontrolnej komisie za rok 2021 a ukladá sekretariátu predloženie správy KK Konferencii SZŠR.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: 30.6.2022 Z: sekretariát SZŠR, tajomník SZŠR**

**Uznesenie bolo splnené**

Správa o činnosti Kontrolnej komisie za rok 2021 bola predložená na schválenie Konferencii SZŠR 2022.

**Uznesenie č. 14/2022.**

VV ukladá predložiť Konferencii SZŠR návrh na ustanovenie JUDr. L. Svetlíka za kontrolóra SZŠR, a to dňom schválenia Konferenciou.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: do 31.5.2022 Z: sekretariát SZŠR**

**Uznesenie bolo splnené**

Návrh na ustanovenie JUDr. L. Svetlíka za kontrolóra SZŠR bolo predložené na schválenie Konferencii SZŠR 2022.

**Uznesenie č. 15/2022.**

Predsedovia ŠO predložia aktualizované zoznamy talentovaných športovcov na sekretariát SZŠR do konca apríla, sekretariát zverejní zoznamy do 6.5.2022.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: podľa textu Z: predsedovia ŠO, sekretariát SZŠR**

**Uznesenie bolo splnené čiastočne**

Aktualizované zoznamy talentovaných športovcov predložili ŠO LRU F, PR a K.

LRU PL a LRU M na zoznamoch pracuje a budú predložené v najbližšom čase.

**Uznesenie č. 16/2022.**

VV schvaľuje predložené návrhy zmien smerníc „Registračný poriadok“, Štatút rozhodcu“, „Smernica o náhradách a odmeňovaní“ a „Všeobecné súťažné pravidlá“. Zároveň ukladá ich zverejnenie na stránke szsr.sk.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: ihneď Z: sekretariát SZŠR**

**Uznesenie bolo splnené**

Schválené smernice boli zverejnené na stránke SZŠR 25.4.2022.

**Uznesenie č. 17/2022.**

VV schvaľuje návrh programu Konferencie SZŠR 2022 a jej uskutočnenie „per rollam“.

Uznesenie bolo schválené, keď hlasovali 6, za hlasovali 6, proti 0, zdržal sa 0.

**T: 31.5.2022 Z: sekretariát SZŠR, tajomník SZŠR**

**Uznesenie bolo splnené**

Konferencia SZŠR 2022 bola uskutočnená „per rollam“ v dňoch 09.05.2022 – 30.05.2022.

Vypracovala: dňa 20.6.2022 Adriana Weismannová